IPL-2023 से भी बाहर हुए, वापसी में लग सकता है लंबा समय
Jasprit Bumrah Injury News Update;  पीठ की चोट के कारण टीम इंडिया से बाहर चल रहे तेज गेंदबाज जसप्रीत बुमराह को सर्जरी करानी पड़ सकती है। वे इंडियन प्रीमियर लीग 2023 से बाहर हो गए हैं।
पीठ की चोट के कारण टीम इंडिया से बाहर चल रहे तेज गेंदबाज जसप्रीत बुमराह को सर्जरी करानी पड़ सकती है। वे इंडियन प्रीमियर लीग 2023 से भी बाहर हो गए हैं।
मीडिया रिपोर्ट की माने तों 29 साल के तेज गेंदबाज जसप्रीत बुमराह को चोट से उबरने के लिए सर्जरी करानी पड़ेगी। वे इस समय नेशनल क्रिकेट अकादमी, बेंगलुरु (NCA) में रिहैब प्रक्रिया से गुजर रहे हैं।
बुमराह पिछले साल सितंबर महीने में चोट के कारण टीम से बाहर हुए थे। उसके बाद उन्हें एशिया कप और टी-20 वर्ल्ड कप छोड़ना पड़ा था। जसप्रीत ने आखिरी मुकाबला 25 सितंबर को हैदराबाद में ऑस्ट्रेलिया के खिलाफ खेला था। 
WTC फाइनल खेलने पर भी संशय
भारत के वर्ल्ड टेस्ट चैम्पियनशिप (WTC) के फाइनल में पहुंचने की स्थिति में बुमराह के खेलने पर संशय है। WTC फाइनल इंग्लैंड में जुलाई में होना है। ऐसे में भारतीय टीम मैनेजमेंट उनकी चोट पर कोई जोखिम नहीं उठाना चाहता है। वे अक्टूबर-नवंबर में होने जा रहे वनडे वर्ल्ड कप में वापसी कर सकते हैं।
टीम मैनेजमेंट का फोकस वर्ल्ड कप
रिपोर्ट के मुताबिक, बुमराह अब इस साल के अंत में होने वाले वनडे वर्ल्ड कप में वापसी कर सकते हैं। रिपोर्ट के मुताबिक, BCCI और टीम मैनेजमेंट ने बुमराह को इस साल होने वाले वनडे वर्ल्ड कप में वापसी कराने का लक्ष्य रखा है। वनडे वर्ल्ड कप इस साल भारत में अक्टूबर-नवंबर में होना है।
NCA में रिहैब कर रहे हैं बुमराह
बुमराह IPL में मुंबई इंडियंस की ओर से खेलते हैं। वह इस समय राष्ट्रीय क्रिकेट अकादमी (NCA) में रिहैब की प्रक्रिया से गुजर रहे हैं। वहां पर पिछले कुछ समय गेंदबाजी का अभ्यास भी कर रहे हैं। ऐसे में उम्मीद की जा रही थी कि वह ऑस्ट्रेलिया के खिलाफ टेस्ट सीरीज के आखिरी 2 मुकाबलों में खेलते हुए दिख सकते हैं, लेकिन चयनकर्ताओं ने उनकी फिटनेस के आधार पर किसी तरह का कोई जोखिम ना उठाते हुए उन्हें टीम में शामिल नहीं किया। उसके बाद उम्मीद की जा रही थी कि वह मार्च-अप्रैल में होने वाले IPL से वापसी कर सकते हैं, लेकिन अब खबर आ रही है कि उनके फिट होने में समय लग सकता है। 
 